
IZVJEŠTAJ O KORIŠTENJU PRORAČUNSKE ZALIHE
Na temelju članka 80. stavka 1. Zakona o proračunu («Narodne Novine», br. 144/21, dalje u tekstu: Zakon ) posebni izvještaj iz članka 76. Zakona u polugodišnjem izvještaju o izvršenju proračuna je Izvještaj o korištenju proračunske zalihe. 
U skladu sa člankom 66. stavkom 1. Zakona o korištenju sredstava proračunske zalihe odlučuje načelnik sukladno Zakonu odnosno Odluci o izvršavanju Proračuna Općine Koprivnički Bregi. 
Odredbom članka 65. Zakona definiran je pojam proračunske zalihe. Sredstva proračunske zalihe koriste se za financiranje rashoda nastalih pri otklanjanju posljedica elementarnih nepogoda, epidemija, ekoloških i ostalih nepredvidivih nesreća odnosno izvanrednih događaja tijekom godine. 
U skladu s iznijetim, a u svezi sa člankom 18. Odluke o izvršavanju proračuna Općine Koprivnički Bregi za 2024. godinu, kojom je utvrđeno da o korištenju proračunske zalihe proračuna odlučuje načelnik, utvrđuje se da Općina Koprivnički Bregi tijekom prve polovine 2024. godine nije koristila sredstva proračunske zalihe.
IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA
Zaduživanje jedinica lokalne i područne (regionalne) samouprave, kao i izdavanje jamstava i suglasnosti pravnim osobama u većinskom izravnom ili neizravnom vlasništvu jedinice lokalne i područne (regionalne) samouprave i ustanovama čiji je osnivač, regulirano je člankom 120. Zakona. 
Općine, gradovi i županije mogu se zaduživati: 
– za investiciju koja se financira iz njezina proračuna 
– za kapitalne pomoći trgovačkim društvima i drugim pravnim osobama u većinskom vlasništvu ili suvlasništvu jedinica lokalne i područne (regionalne) samouprave radi realizacije investicije koja se sufinancira iz fondova Europske unije i za investicije odnosno projekte čija je realizacija utvrđena posebnim propisima i 
– za financiranje obveza na ime povrata neprihvatljivih troškova koji su bili sufinancirani iz fondova Europske unije.

IZVJEŠTAJ O DANIM JAMSTVIMA I PLAĆANJIMA PO PROTESTIRANIM JAMSTVIMA
Općina Koprivnički Bregi u izvještajnom razdoblju nije davala jamstva i nije imala izdatke po jamstvima.

